Diari Oficial de la Generalitat Valenciana


Sumari del DOGV 1449, del 24-12-1990 (1990/819764)

DECRET 198/1990, de 10 de desembre, del Consell de la Generalitat Valenciana, pel qual es classifica com a centre no oficial reconegut d'ensenyament de música, grau elemental, i s'autoritza el canvi de denominació al Centro Instructivo Musical del Llosa de Ranes (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/12/10/198/dof/vci/html**

### Dades del document

Número de DOGV
:   1449

Data del DOGV
:   24-12-1990

Secció del DOGV
:   DISPOSICIONS GENERALS

Número del document
:   1990/819764


Data del document
:   10-12-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 198/1990, de 10 de desembre, del Consell de la Generalitat Valenciana, pel qual es classifica com a centre no oficial reconegut d'ensenyament de música, grau elemental, i s'autoritza el canvi de denominació al centre "Centro Instructivo Musical de LLosa de Ranes" (València).  
Vist l'expedient incoat a petició del Sr. Federico Esteve Garrido, com a president de la Societat Musical de Llosa de Ranes, entitat titular del centre no oficial autoritzat d'Ensenyament de Música Centro Instructivo Musical, situat a l'Avda. Camí Reial, 50 de Llosa de Ranes (València), amb número de codi 38966936, en sol·licitud d'autorització de funcionament, com a centre no oficial reconegut d'Ensenyament de Música, grau elemental, i de canvi de denominació del centre a Escola de Música Miguel Esparza, segons que disposen el Reial Decret 401/1979, de 13 de febrer, pel qual es regulen les denominacions i la publicitat dels centres docents no estatals, i el Decret 1987/1964, de 18 de juny, sobre reglamentació dels centres no oficials d'Ensenyaments Artístics. Fent ús de les competències transferides a la Generalitat Valenciana en matèria d'ensenyament pel Reial Decret 2093/1983, de 28 de juliol, a proposta del Conseller de Cultura, Educació i Ciència, amb la deliberació prèvia del Govern Valencià en la reunió del dia 10 de desembre de 1990,  
DECRETE:  
Article primer  
Autoritzar el canvi de denominació específica del centre Centro Instructivo Musical de Llosa de Ranes (València), per la de Escola de Música Miguel Esparza.  
Article segon  
Classificar com a centre no oficial reconegut d'Ensenyament de Música, grau elemental, el centre Escola de Música Miguel Esparza de Llosa de Ranes (València), perquè faça les assignatures següents, corresponents a aquest grau: Solfeig i Teoria de la Música, Conjunt Coral, Plano, Violí, Flauta Oboè, Clarinet i Requint, Saxofon, Trompa, Trompeta, similars, Trombó i similars, Instruments de membrana, Làmines, i Manxes manuals i similars.  
Article tercer  
A l'efecte de formalització de matrícula i exàmens de fi de grau, el centre queda adscrit al Conservatori Professional de Música Maestro Vert de Carcaixent (Valencia).  
DISPOSICIO FINAL  
S'autoritza el Conseller de Cultura, Educació i Ciència perquè dicte les disposicions necessàries envers el desplegament i l'execució d'aquest decret.  
València, 10 de desembre de 1990.  
El President de la Generalitat Valenciana,  
JOAN LERMA I BLASCO  
El Conseller de Cultura, Educació i Ciència,  
ANTONI ESCARRE I ESTEVE


Còpia Permalink ELI